钦定古今图书集成/明伦汇编/氏族典/第145卷 > 《廖用贤尚友录》 > 孙𬘭
## 钦定古今图书集成/明伦汇编/氏族典/第145卷 > 《廖用贤尚友录》 > 孙𬘭

按《吴志孙𬘭传》：“𬘭字子通，与峻同。祖𬘭父绰为安民
都尉。𬘭始为偏将军，及峻死，为侍中武卫将军，领中
外诸军事，代知朝政。吕据闻之大恐，与诸督将共表
荐滕引为丞相。𬘭更以引为大司马，代吕岱驻武昌。
据引兵还，使人报引，欲共废𬘭。𬘭闻之，遣从兄虑将兵逆据于江都，使文钦等击据，遣华融、丁晏喻引宜”
速去，引皆杀之，与据期举兵。时大风，据不至，𬘭兵大
会，遂杀引，夷三族。𬘭迁大将军、假节，封永宁侯。负贵
倨傲，多行无礼。魏大将军诸葛诞举寿春叛，保城请
降。吴遣文钦等救之。魏镇南将军王基围诞，钦等突
围入城，魏悉中外军增诞之围。朱异帅三万人屯安
丰城，为文钦势。魏兖州刺史州泰拒异于阳渊。异败，
𬘭于是大发卒出屯镬里。复遣异攻魏，异复败，𬘭授
兵三万人，使异死战，异不从，𬘭斩之而遣弟恩救。会
诞败，引还。𬘭以孙亮始亲政事，多所难问，甚惧。还建
业，称疾不朝，使弟威远将军据入苍龙宿卫，弟武卫
将军恩、偏将军干，长水校尉闿分屯诸营，欲以专朝
自固，克内嫌𬘭。乃与公主鲁班、太常全尚、将军刘承
议诛𬘭。亮妃，𬘭从姊女也，以其谋告𬘭。𬘭率众夜袭
全尚，遣弟恩杀刘承，遂废亮。典军施正劝𬘭征立琅
邪王休，𬘭从之。休既即位，以为丞相、荆州牧，恩为御
史大夫、卫将军，据右将军，皆县侯，干杂号将军、亭侯，
闿亦封亭侯。𬘭一门五侯，皆典禁兵，权倾人主。𬘭奉
牛酒诣休，休不受。赍诣左将军张布，酒酣出怨言。布
以言闻休，休衔之。或有告𬘭怀怨侮上，欲图反者，休
执以付𬘭，𬘭杀之，由是愈惧。武卫士施朔又告𬘭欲
反，休密问张布，布与丁奉谋于会，杀𬘭。永安元年十
二月丁卯，建业中谣言“明会有变”，𬘭闻之不悦。夜，大
风，发木扬沙，𬘭益恐。戊辰腊会，𬘭称疾，休彊起之。𬘭
不得已，将入，命豫整兵，令府内起火，遂入。寻而火起，
𬘭求出，起离席奉布目，左右缚之。𬘭叩头曰：“愿徙交
州。”休曰：“卿何以不徙？”滕引、吕据？𬘭复曰：“愿没为官奴。”
休曰：“何不以引据为奴乎？”遂斩之。闿乘船欲北降，追
杀之，夷三族。𬘭死时年二十八。休耻与峻、𬘭同族，特
除其属籍，称之曰“故峻故”𬘭云。